
2.pielikums 
Atklāta konkursa ar ID Nr. RVP PAD 2024/8
											nolikumam

TEHNISKĀ SPECIFIKĀCIJA
Atklātā konkursā 
„Tehniskās apsekošanas atzinumu izstrādāšana un detalizētu tehnisko izpēšu sagatavošana ēku ārpuskārtas ekspluatācijas uzraudzībai”
(ID Nr. RVP PAD 2024/8)

[bookmark: _Hlk164864363]Pakalpojuma pamatojums
Atbilstoši Būvniecības likuma 21. panta septītās daļas 1. punktam būvju ekspluatācijas uzraudzības ietvaros Rīgas valstspilsētas pašvaldības Pilsētas attīstības departaments (turpmāk – Departaments), kā institūcija, kas pilda būvvaldes funkcijas, atbilstoši tā kompetencei var pieņemt lēmumu uzdot pienākumu veikt būves, tās daļas vai iebūvēto būvizstrādājumu tehnisko izpēti.
Saskaņā ar Administratīvā procesa likuma 359. panta pirmās daļas 1. punktu un šī panta ceturto daļu administratīvo aktu piespiedu kārtā izpilda iestāde, kas administratīvo aktu izdevusi. Līdz ar to Departamentam ir jāspēj nodrošināt tā izdoto administratīvo aktu piespiedu izpilde. 
Piemērot aizvietotājizpildi kā piespiedu līdzekli paredzēts gadījumos, kad ēkas tehniskais stāvoklis rada potenciālu dzīvības, veselības, īpašuma vai vides apdraudējumu, bet Departamenta uzliktais pienākums veikt ēkas tehnisko apsekošanu netiek pildīts. Šādos gadījumos Departaments nodrošinās administratīvajā aktā uzliktā pienākuma veikt ēkas tehnisko apsekošanu izpildi, pasūtot ēkas tehnisko apsekošanu, aizvietotājizpildes izmaksas uzliekot adresātam.
Darba mērķis
Pasūtītāja mērķis ir noslēgt līgumu ar pieredzējušu, kvalificētu Izpildītāju, kurš pēc Pasūtītāja pieprasījuma veiktu ēku tehnisko apsekošanu atbilstoši tehniskās apsekošanas uzdevumam un sagatavotu tehniskās apsekošanas atzinumu (turpmāk – Pakalpojums).
Darba uzdevumi
1.1. Pēc tehniskās apsekošanas pasūtīšanas 3 (trīs) kalendāro dienu laikā kopā ar Pasūtītāju izstrādā un saskaņo tehniskās apsekošanas uzdevumu.
1.2. Tehniskās apsekošanas uzdevumā norāda objektā veicamo tehniskās apsekošanas darbu apjomu un tehniskās apsekošanas detalizācijas pakāpi, tehniskās apsekošanas gaitā izstrādājamos teksta, grafiskos, foto fiksācijas un citus materiālus, kā arī, ja nepieciešams, norāda pienākumu sagatavot priekšlikumus par konstatēto nepilnību novēršanu un sniegt atbildes par Būvniecības likuma 9. pantā izvirzītajām prasībām.
1.3. Tehniskās apsekošanas uzdevumā norāda termiņu kādā tiks veikta tehniskā apsekošana, un termiņu kādā tiks sagatavots tehniskās apsekošanas atzinums, tai skaitā norādot darba veikšanai nepieciešamo stundu skaitu. Darba veikšanai nepieciešamo stundu skaitu var palielināt, rakstiski saskaņojot to ar Pasūtītāju. Mainot darba veikšanai nepieciešamo stundu skaitu, detalizēti jāpamato iemesli, kas sākotnēji liedza novērtēt darba veikšanai nepieciešamo laiku.
1.4. Ēku tehnisko apsekošanu veic tehniskās apsekošanas uzdevumā saskaņotajā termiņā atbilstoši Ministru kabineta 15.06.2021. noteikumiem Nr. 384 „Būvju tehniskās apsekošanas būvnormatīvs LBN 405-2”, novērtējot būves vai tās daļas faktisko tehnisko stāvokli būves apsekošanas brīdī atbilstoši tehniskās apsekošanas uzdevumam. 
1.5. Gadījumā, ja būves vizuālas apsekošanas laikā nav iespējams novērtēt būves, tās daļas vai būves daļā iebūvēto būvizstrādājumu, elementu un to savienojumu mezglu atbilstību Būvniecības likuma 9. pantā būtiskajām prasībām mehāniskajā stiprība un stabilitātē, veikt detalizētu un padziļinātu tehnisko apsekošanu, atsedzot būvkonstrukcijas, veicot urbumus vai lietojot citas destruktīvas izpētes metodes, lai konstatētu vai precizētu būves, tās daļas vai būves daļā iebūvēto būvizstrādājumu vai elementu tehnisko stāvokli, bojājumus un trūkumus, kā arī to cēloņus.
1.6. Tehniskās apsekošanas atzinumā ietverams apsekošanas apraksts, secinājumi un rekomendācijas – balstītas gan uz konstatētiem faktiem, gan uz iepriekšēju pieredzi ēku tehniskajā apsekošanā, kā arī tehniskais atzinums par apsekotās būves defektiem ar rekomendējošo pasākumu daļu un risinājumiem ēkai, ja tādi ir nepieciešami, nodrošinot būves saglabāšanu visā tās ekspluatācijas laikā un nepieļautu apdraudējuma iestāšanos. Rekomendācijām jābūt skaidrām un nepārprotamām, ar pietiekamu detalizāciju, kas efektīvi veicinātu turpmāko procesu būves sakārtošanā un nekavētu procesa virzību. 
1.7. Gadījumos, kad konstatēta ēkas neatbilstība Būvniecības likuma 9. pantā būtiskajām prasībām, un ir konstatēta ēkas bīstamība, tehniskās apsekošanas atzinumā jānorāda:
1.7.1. precīzu konstatētās bīstamības aprakstu un norādi uz bīstamajam konstrukcijām;
1.7.2. informāciju par iespējamību turpināt ēkas ekspluatāciju;
1.7.3. darbus, kas veicami bīstamības novēršanai, norādot darbu prioritāru secību;
1.7.4. darbus, kas veicami ēkas saglabāšanai un termiņus, kādā tie jāveic;
1.7.5. darbus, kas veicami ēkas drošas ekspluatācijas atsākšanai, ja ekspluatācija ir aizliegta.
1.8. Gadījumos, kad tiek konstatēts pirmsavārijas stāvoklis, avārijas stāvoklis vai būves nedrošums, detalizētas un tiešas rekomendācijas Pasūtītājam nododamas nekavējoties.
1.9. Tehniskais apsekošanas atzinums jāsagatavo Būvniecības informācijas sistēmā.
1.10.  Būvspeciālists tehniskās apsekošanas atzinumam pievieno: 
1.10.1. būvkonstrukciju apsekošanas kartogrammas (piemēram, novietne, stāvu plāni, griezumi, fasādes), lai ir nepārprotami nosakāmas bojājumu atrašanās vietas būvē;
1.10.2. būves vai tās daļas fotoattēlus ar aprakstiem un komentāriem (piemēram, būve vai tās daļu fragmenti, detaļas un raksturīgākie bojājumi, atsegumu detaļas);
1.10.3. pārskatu par pieņēmumiem, aplēsēm, aprēķiniem, izmantotajām metodēm un citu informāciju, lai cits atbilstošs būvspeciālists varētu pārliecināties par izdarīto secinājumu pamatotību.
Pakalpojuma sniegšanas kārtība un termiņi
1.11. Pakalpojuma izpildes maksimālais termiņš – 3 (trīs) gadi no Pakalpojuma līguma spēkā stāšanās dienas.
1.12. Pakalpojumi sniedzami pēc Pasūtītāja pieprasījuma. Pasūtītājs pakalpojumus var pieprasīt neregulāri – gadījumos, kad rodas nepieciešamība. Izpildītājs uzsāk darba izpildi pēc Pasūtītāja darba uzdevuma saņemšanas e-pasta formātā.
1.13. Pasūtītājs tehniskās apsekošanas uzdevumā norāda Izpildītājam nepieciešamo pamatinformāciju darba veikšanai un tam pievieno izmantojamās datnes.
1.14. Pēc tehniskās apsekošanas uzdevuma saņemšanas Izpildītājs 2 (divu) kalendāro dienu laikā informē Pasūtītāju par darba izpildei nepieciešamo laiku. Darba izpilde jāuzsāk ne vēlāk kā 5 (piecu) dienu laikā pēc tehniskās apsekošanas uzdevuma saskaņošanas. Steidzamības gadījumā termiņi var tik saīsināti, Pasūtītājam un Izpildītājam par to vienojoties.
1.15. Izpildītājs tehniskās apsekošanas atzinumu sagatavo Būvniecības informācijas sistēmā, un informē Pasūtītāju e-pastā par Pakalpojuma izpildi.
1.16. Par konsultāciju sniegšanas laiku Pasūtītājs un Izpildītājs vienojas mutiski vai e-pasta sarakstē.
	
	
	



	
	
	



